Κλινικές και εργαστηριακές παράμετροι ως προγνωστικοί δείκτες στη χρόνια νεφρική νόσο (ΧΝΝ) του σκύλου: αναδρομική μελέτη 97 περιστατικών
Creators: name: Μπάκα, Ουρανία Δημητρίου
Publisher: name: Aristotle University of Thessaloniki
Year: 2016
Subjects: νεφρική νόσος-σκύλος
κλινικοί-εργαστηριακοί δείκτες
Kidney disease-dog
clinicopathological markers
Canine patients

description: Σκοπός της μελέτης ήταν η αξιολόγηση ορισμένων κλινικών ευρημάτων και εργαστηριακών παραμέτρων ως προγνωστικών δεικτών σε φυσικά περιστατικά σκύλων με χρόνια νεφρική νόσο (ΧΝΝ). Πρόκειται για αναδρομική μελέτη που περιλάμβανε την καταγραφή των στοιχείων 97 σκύλων με ΧΝΝ που προσκομίστηκαν στην μονάδα Παθολογίας της κλινικής ζώων συντροφιάς της Κτηνιατρικής Σχολής του ΑΠΘ από το Μάιο 2011 έως το Δεκέμβριο 2014. Εβδομήντα έξι περιστατικά χρόνιας νεφρικής νόσου σταδίου 2-4, ανεξάρτητα της αιτιολογίας τους, συμπεριλήφθηκαν στη μελέτη. Τα κριτήρια ένταξης ήταν τα στοιχεία από το ιστορικό, συμβατά με ΧΝΝ (ανορεξία, κατάπτωση, έμετοι, πολυουρία/πολυδιψία), η κλινική εικόνα, οι αυξημένες τιμές του ουρεϊκού αζώτου και της κρεατινίνης στον ορό του αίματος, ο αυξημένος λόγος πρωτεϊνών/κρεατινίνης (UP/C) στο ούρο καθώς και το μειωμένο ειδικό βάρος του ούρου. Περιστατικά με νόσο του ουρογεννητικού συστήματος (κυστίτιδα, προστατίτιδα, κολπίτιδα, πυομήτρα) αποκλείστηκαν από τη μελέτη. Τα στοιχεία που αφορούσαν το ιστορικό, τα ευρήματα της κλινικής εξέτασης (συμπεριλαμβανόταν και η μέτρηση της αρτηριακής πίεσης), τα εργαστηριακά ευρήματα (γενική εξέταση αίματος, βιοχημικές εξετάσεις στον ορό και στο ούρο και ανάλυση ούρου), η αιτιολογική διάγνωση, η κατάταξη των ζώων κατά IRIS, στην προσκόμιση αλλά και την 3η ημέρα της νοσηλείας, καταγράφηκαν. Όλοι οι σκύλοι νοσηλεύτηκαν κάτω από τις ίδιες συνθήκες και χρησιμοποιώντας συγκεκριμένο θεραπευτικό πρωτόκολλο. Ως τελικό σημείο της μελέτης ορίστηκε ο χρόνος μέχρι το θάνατο ή την ευθανασία των ζώων λόγω της ΧΝΝ. Οι κλινικοεργαστηριακοί παράμετροι (BUN, Crea, φώσφορος- P, UP/C, αρτηριακή πίεση) μελετήθηκαν ως προγνωστικοί δείκτες τόσο της διάρκειας της νοσηλείας όσο και της μακροχρόνιας πρόγνωσης των σκύλων με ΧΝΝ. Με τη μέθοδο Kaplan-Meier, συσχετίστηκε η πρόγνωση των σκύλων με το στάδιο κατά IRIS που κατατάχτηκαν. Το UP/C και η αντίδραση Heller (ημιποσοτική, σε mm) συσχετίστηκαν ως προς τη σοβαρότητα της πρωτεϊνουρίας.Η αύξηση της τιμής του φωσφόρου συσχετίστηκε με αύξηση της διάρκειας της νοσηλείας (p=0.006). Το BUN έχει αναλογία ρίσκου (hazardratio) 1.006 ως προς την επίδρασή του στη μακροχρόνια πρόγνωση των σκύλων (p=0.002). Η διαφορά στην τιμή της κρεατινίνης (προσκόμιση και 3η ημέρα νοσηλείας) δεν αποτέλεσε προγνωστικό δείκτη ως προς την έκβαση της νοσηλείας. Επιπλέον, υπήρξε θετικός και μέτριος συσχετισμός μεταξύ της αντίδρασης Heller και του UP/C για τη διάγνωση της πρωτεϊνουρίας (p&lt;0.001). Το σύστημα κατά IRIS που άνηκαν οι σκύλοι, συσχετίστηκε αρνητικά με την μακροχρόνια πρόγνωσή τους (p&lt;0.001). Πιο συγκεκριμένα, οι σκύλοι σταδίου 2 κατά IRIS είχαν μεγαλύτερο μέσο χρόνο επιβίωσης σε σχέση με τους σκύλους σταδίου 3 (p=0.006). Όμοια αποτελέσματα προέκυψαν συγκρίνοντας το μέσο χρόνο επιβίωσης σκύλων σταδίου 3 και σταδίου 4 κατά IRIS (p=0.003). Ο προσδιορισμός της τιμής του φωσφόρου και του ουρεϊκού αζώτου, είχε τη μεγαλύτερη προγνωστική αξία, ως προς τη διάρκεια της νοσηλείας και την μακροχρόνια πρόγνωση αντίστοιχα, σε σκύλους με ΧΝΝ. Παρόλο που η διαφορά στη τιμή της κρεατινίνης κατά τη διάρκεια της νοσηλείας δεν αποτέλεσε προγνωστικό δείκτη, ο μέσος χρόνος επιβίωσης διέφερε μεταξύ των διαφόρων σταδίων IRIS
description: The purpose of this study was to investigate clinicopathological abnormalities recorded on admission and during hospitalization as prognostic indicators of mean duration of hospitalization (DOH) and outcome of dogs with chronic kidney disease (CKD).This retrospective cohort study assessed the medical records of 97 dogs with CKD. Case selection was based on clinical signs and historical evidence indicative of CKD, elevated blood urea nitrogen (BUN) and creatinine concentrations, increased urine protein/creatinine ratio (UPC) and low urine specific gravity (USG). Data regarding history, clinical and clinicopathological findings, underlying etiology and IRIS staging, both on admission and day 3 of hospitalization, duration of hospitalization and final outcome, were retrieved. End-point for outcome was defined as death or euthanasia because of CKD. Selected clinical and clinicopathological parameters were evaluated as predictors for the duration of hospitalization (HCT, Crea, UPC, P, BUN, blood pressure) and final (long-term) outcome (UPC, BUN, Crea, HCO3-, BP), respectively. Increased serum P concentration was associated with a prolongation of DOH (p=0.006). BUN had a hazard ratio of 1.006 to adversely affect the long-term outcome (p = 0.002). Change in creatinine concentration between admission and day 3 of hospitalization did not affect outcome after hospitalization. IRIS staging was negatively associated with the outcome after hospitalization (p&lt;0.001). Serum BUN and phosphorus concentration on admission may hint at the long-term outcome and DOH, respectively, in CKD dogs. Even though changes in creatinine concentration during hospitalization were not associated with the outcome, survival time differed among IRIS stages.